आधार एनरोलमेंट कराने के लिए बार-बार वसूले जा रहे हैं रुपए
आधारनंबर के बिना किसी भी सरकारी योजना का लाभ नहीं मिल सकता। इसके अलावा स्टूडेंट्स के लिए भी आधार अनिवार्य है। ऐसे में आधार बनवाने के लिए रोजाना सैकड़ों लोग परेशान रहते हैं, लेकिन जिला प्रशासन की देखरेख में चलने वाले आधार एनरोलमेंट सेंटर्स पर भी अंधेरगर्दी जारी है। सेंटर्स पर एनरोलमेंट किए जाने के एक महीने बाद भी डाटा ऑनलाइन नहीं मिलने से लोग परेशान हैं। ऐसे में उन्हें कई-कई महीने से चक्कर काटने पड़ रहे हैं, लेकिन आधार एनरोलमेंट सेंटर के कर्मचारी कोई भी संतोषजनक जवाब देने की बजाय उन्हें दोबारा आधार एनरोल कराने का सुझाव देते हैं।
रोजहोते हैं 150 एनरोलमेंट
गुड़गांवके विकास सदन स्थित आधार एनरोलमेंट केंद्र में रोजाना करीब 150 आधार एनरोलमेंट हो रहे हैं। इस आधार केंद्र की शुरुआत दिसंबर 2015 में मुख्यमंत्री मनोहर लाल ने की थी। ऐसे में सबसे अधिक विश्वास लोगों को इसी सेंटर पर रहता है। इस सेंटर पर अधिक भीड़ रहने का आधार एनरोलमेंट के कर्मचारी फायदा उठा रहे हैं। कर्मचारी लोगों से आधार एनरोलमेंट के बाद प्रिंट निकालने के लिए बिना रसीद 200 रुपए तक मांग रहे हैं। ऐसे में मजबूरी में फंसे लोग उन्हें रुपए दे भी रहे हैं। हालांकि इसकी निगरानी के लिए प्रोजेक्ट चेयरमैन राजेश गुप्ता को आधार एनरोलमेंट के लिए नोडल ऑफिसर नियुक्त किया गया है। लेकिन उनके पास भी कोई संतोषजनक जवाब नहीं था।
स्टूडेंट्सको लेना पड़ रही हैं स्कूलों से बार-बार छुट्टी
सबसेअधिक परेशानी स्टूडेंट्स को उठानी पड़ रही है। डाटा ऑनलाइन नहीं मिलने से स्टूडेंट्स को दोबारा आधार एनरोलमेंट के लिए केंद्र पर आना पड़ रहा है। वहीं कर्मचारियों का कहना है कि कई बार मशीन में एरर आने से डाटा ऑनलाइन नहीं हो पाता, जिससे दोबारा एनरोलमेंट कराना जरूरी हो जाता है। ऐसे में स्टूडेंट्स को स्कूलों से छुट्टी लेनी पड़ रही है।
रसीद देना संभव नहीं है
^आधारएनरोलमेंट केंद्रों पर आधार में संशोधन पर 25 रुपए जबकि नए आधार के लिए 50 रुपए तय किए हैं। इसके लिए कोई रसीद आदि देना संभव नहीं है। उनके पास कोई रिसिप्ट आदि नहीं है। -राजेशगुप्ता, नोडल ऑफिसर, गुड़गांव
केंद्र प्रदेश सरकार ने आधार एनरोलमेंट के लिए गत वर्ष रेट तय किए हैं। नए आधार एनरोलमेंट कराने के लिए 50 रुपए, जबकि पुराने आधार में एडिट कराने के लिए 25 रुपए रेट हैं। एनरोलमेंट कराने के एक से दो महीने बाद भी लोगों को अपने आधार का ऑनलाइन डाटा नहीं मिल रहा है। जब लोग सेंटर पर शिकायत लेकर आते हैं तो सेंटर कर्मचारी दोबारा आधार एनरोलमेंट के लिए कहते हैं। इससे लोगों को आर्थिक और मानसिक परेशानी उठानी पड़ रही है।
गुड़गांव. विकाससदन में आधार इनरोलमेंट कराते लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva